Բացի այդ Դավութօղլուն Ռուսաստանին մեղադրեց «Վրաստանի, Ուկրաինայի ու Սիրիայի տարածքային ամբողջականությունը խախտելու» և «Ադրբեջանի տարածքային ամբողջականությունը սպառնալիքի տակ դնելու» համար՝ ընդգծելով, որ Թուրքիան Ղրիմն ընկալում է որպես Ուկրաինայի անքակտելի մաս[116]։ Էրդողանն էլ Ռուսաստանին մեղադրեց ավելի վաղ Վրաստան և Ուկրաինա ներխուժելու համար. «Ռուսաստանն ասում է, որ իրենց Սիրիա կանչել է նրա կառավարությունը։ Բայց չէ՞ որ Սիրիայի ներկայիս կառավարությունը լեգիտիմ չէ։ Նրանք ասում են, որ ՄԱԿ-ն իրենց համարում է լեգիտիմ։ Կարող է համարել, սակայն դուք պարտավոր չեք գնալ ամեն տեղ, որտեղ կկանչեն։ Ինչո՞ւ դուք ներխուժեցիք Վրաստան և Ուկրաինա, որովհետև այնտեղ կանչե՞լ էին ձեզ»[117]։